Isch wood am 5. Määtz 1949 in Bergjisch Gladdbach (mansche saajen "Schäbbisch Gläbbisch) in d'r Näh vunn dä öövr 2000 Joore ahlen Dom-Stadt Kölle am Ring im jooden ahlen Jermänie jebooren. Als isch 6 Woche alt war sinn mer nach Kölle jetrocke. Ja, damols waah isch noch sehr jung. Dann (jett später) benn isch in Vingst unn dann in Raderbirsch opjewaachse, benn op de Realscholl am Severinswall jejange; (unn widder jett später) hann isch dann ming teschnische Ussbildung an dr "Nikolaus-August-Otto" Injinöör Schull jemaat (dä Otto hätt de 4-Takt-Motor erfungge, also wenn Du hück enn Kess met Motor unnger dr Fott hässt, dann verdankst te datt dem aahlen Otto). De Injinöörschull heißt jetz Fachhochschule Köln; unn ming Hauptstudienrichtung woor "Elektro Teschnick" met nem Schwerpunkt in dr Datenverarbeijtungg unn Electroniks.